Belfast Food
Belfast Food je riječka muzička grupa nastala pod ovim imenom u oktobru 1996. godine, kad su članovi grupe zaključili, da im se trenutno ime grupe "Ima tu neshto" baš i ne sviđa. Međutim, počeci grupe datiraju još u rane devedeste, kad su se trojka iz srednje muzičke škole u Rijeci - Marko Anić, Hrvoje Hodak i Sebastian Mavrić nalazili u stanu Marka Anića da bi uživali u novootkrivenim zvucima koji potiču iz Irske, te su ih počeli javno izvoditi na raznim mjestima u i oko Rijeke. Na jednom od koncerata primijetio ih je Erik, koji im se spontano priključio u svirci na nekim od tih koncerata. Erik je u to vrijeme svirao u svojoj grupi GIPSS, a u slobodno vrijeme odavao je počast slavnim Beatlesima, zajedno sa Bobom Grujičićem i Alenom Širolom u grupi "Beatles Revival Band" ili "Les Beat". "Les Beat" je održavao u Rijeci legendarne koncerte, koji su ugošćavali mnoge goste sa riječke rock scene - koju su u to vrijeme predstavljali Laufer, Let3, Enface i ostali.